
מתניתן, משל משלו חכמים באשה החדר והפרוזדור והעלי יה 
דם החדר טמא דם העלייה מהור- נמצא בפרוזדור ספקו טמא 
לפי שחזקתו מן חמקור: 

גמרא, חמי בר שמואל ורב יצחק בריה דרב יהודה תני נדה 
בי רב הונא אשכחינהו רבה בר רב הונא דיתבי וקאמרי החדר 
מבפנים והפרוזדור מבחוץ ועלייה בנויה על שתיהן ולול פתוח 


בן עלייה לפרוזדור נמצא מן חלול ולפנים ספקו טמא מן הלול 
ולחוץ ספקו מהור אתא ואמר ליה לאבוה ספקו ממא אמרת לן 
מר והא אנן שחזקתו מן המקור תנן א"ל אנא הכי קאמינא מן 
הלול ולפנים ודאי טמא מן הלול ולחוץ ספקו טמא אמר אביי 
מאי שנא מן חלול ולחוץ דספקו טמא דדילמא שחתה ומחדר 
אתא מן הלול ולפנים נמי אימא אזדקרא ומעלייה אתא אלא 
אמר אביי אי בתר חששא אזלת אידי ואידי ספק הוא ואי בתר 
חזקה אזלת מן הלול ולפניס ואדי טמא מן הלול ולחוץ ואדי טהור' 
תני ר' חייא דם הנמצא בפרוזדור חייבין עליו על ביאת מקדש 
שורפין עליו את התרומח ורב קטינא אמר.אין חייבין עליו על 
ביאת מקדש ואין שורפין עליו את התרומה להך לישנא דאמר 
אביי אי בתר חששא אזלת מסייע ליה לרב קטינא ופליגא דר' 
חייא להך לישנא דאמר אי בתר חזקה אזלת מסייע ליה לרבי 
חייא ופלינא דרב קטינא לרב חונא לא פליני כאן מן הלול ולפנים 
כאן מן הלול ולחוץ אלא לרמי בר שמואל ולרב יצחק בריה דרב 
יהודה דאמרי מן הלול ולחוּץ ספקו טהור מן הלול ולפנים ספק, 
טמא הני במאי מתורגמא מן הלול ולפנים לימא פליגא דרב חייא 
לא קשיא כאן שנמצא בקרקע פרוזדור וכאן שנמצא בגג פרוזדורו 
נרה' דף י"ן ע"ב 

